LIETUVOS BANKO VALDYBA

NUTARIMAS

DĖL Lietuvos banko valdybos 2012 m. gruodžio 13 d. nutarimo Nr. 03-263 „Dėl Finansų maklerio įmonių licencijų išdavimo taisyklių patvirtinimo“ pakeitimo

2014 m. gegužės 15 d. Nr. 03-80

Vilnius

Lietuvos banko valdyba n u t a r i a:

1. Pakeisti Finansų maklerio įmonių licencijų išdavimo taisykles, patvirtintas Lietuvos banko valdybos 2012 m. gruodžio 13 d. nutarimu Nr. 03-263 „Dėl Finansų maklerio įmonių licencijų išdavimo taisyklių patvirtinimo“ (toliau – Taisyklės):

1.1. Išdėstyti 11.12.4 papunktį taip:

„11.12.4. atitikties politika ir duomenys apie atitikties pareigūną arba atitikties padalinio vadovą (toliau – atitikties pareigūnas): vardas, pavardė, asmens kodas, išsilavinimas, informacija apie patirtį finansinių priemonių rinkoje, pareigos, telefono ir fakso numeris, elektroninio pašto adresas;“.

1.2. Išdėstyti 23.4 papunktį taip:

„23.4. duomenys apie atitikties pareigūną: vardas, pavardė, asmens kodas, išsilavinimas, informacija apie patirtį finansinių priemonių rinkoje, pareigos, telefono ir fakso numeris, elektroninio pašto adresas;“.

1.3. Išdėstyti 38.1.3 papunktį taip:

„38.1.3. įsigyto akcijų paketo poveikis finansų maklerio įmonės valdymui ir įmonės organizacinei struktūrai, įskaitant poveikį įmonės stebėtojų tarybos, valdybos, vadovų ir pagrindinių įmonės komitetų (valdymo, rizikos, audito ir kitų komitetų) sudarymui; administracinėms ir apskaitos procedūroms bei vidaus kontrolei (reikia nurodyti pagrindinius apskaitos, audito, atitikties ir vidaus audito, pinigų plovimo prevencijos sistemų ir procedūrų pasikeitimus, už atitiktį ir vidaus auditą atsakingų asmenų (padalinių) skyrimą ir (arba) pasikeitimą);“.

2. Nustatyti, kad šis nutarimas įsigalioja 2014 m. rugsėjo 1 d.

Valdybos pirmininkas	Vitas Vasiliauskas